Iktatási szám: …………..

Együttműködési megállapodás   
az iskolai közösségi szolgálat  
közös lebonyolításáról

|  |  |
| --- | --- |
| amelyet egyrészről | iskola: **Szent Benedek Technikum, Szakképző iskola, Középiskola és Alapfokú Művészeti Iskola Szegedi Tagintézménye** |
|  | székhely: 6721 Szeged, Osztrovszky utca 5. |
|  | képviselő: Klatka Tünde |
|  | OM-azonosító: 201410 |
|  | a továbbiakban: **Iskola** |
|  |  |
| másrészről | név: |
|  | székhely: |
|  | képviselő: |
|  | a továbbiakban: Szervezet |
|  | a továbbiakban együtt: Felek |

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

Az Iskola vállalja, hogy a nemzeti köznevelésről szóló 2011. évi CXC törvény és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet szerint jár el. A tanulókat a Szervezethez irányítja a Szervezet befogadóképességének megfelelően, a programfelelősök előzetes írásos egyeztetése alapján. Gondoskodik a tanulók felkészítéséről, tájékoztatja őket a Szervezetről a tanuló Szervezethez érkezését megelőző héten.

**3. A Szervezet kötelezettségei, vállalásai:**

A Szervezethez érkező tanulók létszámáról, időbeosztásról, tevékenységekről, a mentor személyéről az Iskolával előzetesen egyeztet. A Szervezet saját belső szabályozásainak megfelelően nyilvántartja a közösségi szolgálattal összefüggő tevékenységeket, rögzíti a tevékenység helyszínét, idejét, időkeretét és formáját, valamint a teljesítést követően a Közösségi szolgálati napló segítségével folyamatosan leigazolja az elvégzett munkát. A Szervezet biztosítja a tevékenységhez szükséges eszközöket a tanulók részére. A Szervezet kötelessége az Iskola kérésére olyan közösségi szolgálati tevékenységbe bevonni a tanulót, amely nem jár a fent említett költségekkel.

3.1 **A diákok által végzett konkrét tevékenységek:**

***Továbbá:***

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

(3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Iskola részéről a program felelőse és kapcsolattartója**

Név: Dezső Erzsébet  
Telefonszám: +(36)62/543-533, +(36)20/7700-760

E-mail cím: titkarsag.szeged@szbi.hu, [dezso.erzsebet@gmail.com](mailto:dezso.erzsebet@gmail.com)

**5. A Szervezet részéről a program felelőse(mentor) és kapcsolattartója**

Név: Telefonszám:

E-mail cím:

**6. A programmal kapcsolatban felmerülő költségek és annak kötelezettségvállalója**\*

\* amennyiben szükséges

**7. A program ütemezése**

Az ütemezéshez a Felek a tanulók jelentkezését követően együttesen döntenek.

**8. A program megvalósulása során felmerülő módosítási kérelmek bírálatának menete**

8.1. A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

1. a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
2. olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
3. a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
4. a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, … oldalból álló megállapodást elolvasták, megértették, és mint akaratukkal mindenben megegyezőt,jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Szeged*,*

Mellékletek:

|  |  |
| --- | --- |
| ……………………………………. | …………………………………….. |
| az Iskola részéről | a Szervezet részéről |